憶李友叔皓三首  其三
作者：陳淳
朝代：宋

paragraphs: 初見即我贈，東京博雅堂。
再見復我和，北窗小梅章。
此物今只存，而人乃云亡。
有時牽龍尾，濃磨發精光。
恍惚金漆交，相與游翰場。
間或展騷軸，熟玩題芬芳。
嶙峋骨鯁語，猶能動剛腸。
觸物即君感，感物復君傷。
藏之不敢輕，於以無君忘。
嗟嗟豈無朋，知心鮮其當。